stanford-oval/wikipedia huggingface dataset:
ส้มแขก

| ส้มแขก |
| --- | --- |

ดอกส้มแขก

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Clusiaceae
สกุล:: Garcinia
สปีชีส์:: G.  atroviridis
ชื่อทวินาม
Garcinia atroviridis Griff. ex T.Anderson

ส้มแขก (ชื่อวิทยาศาสตร์:  Garcinia atroviridis) ชื่ออื่นคือ ส้มควาย (ตรัง), อาแซกะลูโก (ยะลา), ส้มมะอ้น, ส้มมะวน, มะขามแขก (ภาคใต้), ชะมวงช้าง เป็นไม้ยืนต้นในวงศ์ Guttiferae ซึ่งเป็นวงศ์เดียวกับมังคุด ชะมวง มีถิ่นกำเนิดในอินเดียและศรีลังกา ซึ่งในประเทศไทยนิยมปลูกมากในทางภาคใต้
แถวตลาดนัด เขาจะขายกันแบบฝานเป็นชิ้นบาง ๆ เป็นส้มแขกตากแห้งโดยนำไปตากแห้งจนมีสีหมองดำ ๆ หมองคล้ำ ซึ่งสามารถเก็บเอาไว้ใช้ได้นานหลายเดือน โดยวิธีการนำไปใช้คือนำไปล้างน้ำให้สะอาดแล้วใส่ลงไปในหม้อ เพียงไม่กี่กลีบก็จะช่วยเพิ่มรสเปรี้ยว พร้อมให้กลิ่นหอมมากยิ่งขึ้น หรือจะนำมาต้มกับน้ำดื่มก็ได้เช่นกัน
ใบส้มแขก
เนื้อส่วนที่แข็ง มีกรดซิตริก กรดทาทาร์ริก กรดมาลิก และ กรดแอสคอร์บิก กรดไฮดรอกซีซิตริก และ ฟลาโวนอยด์ นำมาปรุงรสเปรี้ยวในอาหารเช่น แกงส้ม หรือทำเครื่องดื่มลดความอ้วน ผลส้มแขกสุกเป็นสีส้มเหลือง ส้มแขกที่หั่นเป็นชิ้นแล้วตากแดดให้แห้ง ในภาษามลายูเรียก อาซัมเกอปิง มีขายทางการค้า ใช้แต่งรสเปรี้ยวในสลัด แกง และต้มต่างๆ ผลดิบเมื่อโตเต็มที่นำมาตากแห้งนำไปต้มเคี่ยวในน้ำเชื่อม รับประทานเป็นของหวาน ผลแห้งเป็นตัวช่วยให้สีย้อมติดแน่นทนทาน น้ำต้มเคี่ยวใบและรากใช้แก้อาการปวดหูใช้แปรรูปได้หลายอย่าง เช่น น้ำส้มแขก ส้มแขกกวน ส้มแขกหยี แยมส้มแขก ส้มแขกแช่อิ่ม รสเปรี้ยวของส้มแขกเกิดจากกรดหลายชนิดเช่นกรดซิตริก กรดทาร์ทาริก กรดมาลิก กรดแอสคอร์บิกและกรดไฮดรอกซีซิตริก
ลักษณะ

ต้นส้มแขกเป็นไม้ยืนต้นทรงพุ่มกว้างสูงประมาณ 5-14 เมตร เป็นไม้เนื้อแข็ง ลักษณะของเปลือกต้นหากเป็นต้นอ่อนจะมีสีเขียว หากแก่แล้วจะมีสีน้ำตาลอมดำ เมื่อลำต้นเป็นแผลจะมียางสีเหลืองออกมา
ใบส้มแขกเป็นใบเดี่ยวออกตรงข้ามเป็นคู่ ใบใหญ่ผิวเรียบเป็นมัน ใบอ่อนมีสีน้ำตาลอมแดง ขอบใบเรียบ ปลายใบแหลม ยาวประมาณ 10-20 เซนติเมตร กว้างประมาณ 4-5 เซนติเมตร โดยใบแห้งจะมีสีน้ำตาล
ดอกส้มแขกออกตามปลายยอด ดอกเพศผู้มีกลีบเลี้ยง 4 กลีบ ด้านในสีแดง ด้านนอกมีสีเขียว มีเกสรเพศผู้เรียงอยู่บนฐานรองดอก ส่วนดอกเพศเมียเป็นดอกเดี่ยวแทงออกจากปลายกิ่ง มีขนาดเล็กกว่าดอกเพศผู้ รังไข่มีรูปทรงกระบอก
ผลส้มแขกลักษณะของผลส้มแขกเป็นผลเดี่ยว ผิวเรียบสีเขียว เมื่อแก่จัดจะเปลี่ยนเป็นสีเหลืองแก่ มีขนาดใกล้เคียงกับผลกระท้อน เปลือกผลเป็นร่องตามแนวขั้วไปยังปลายผล มีประมาณ 8-10 ร่อง ที่ขั้วมีกลีบเลี้ยงติดอยู่ 2 ชั้น ชั้นละ 4 กลีบ เนื้อแข็งมีรสเปรี้ยวจัด ในผลมีเมล็ดแข็ง 2-3 เมล็ด
ผลส้มแขกมีรสเปรี้ยว นิยมนำมาปรุงอาหาร เช่น แกงส้ม แกงเลียง ต้มเนื้อ ต้มปลา เพื่อให้มีรสเปรี้ยว หรือใช้ทำน้ำแกงขนมจีน ทำเป็นเครื่องดื่มลดความอ้วน โดยการรับประทานส้มแขกในระยะแรกทำให้รู้สึกหิวบ่อยมากขึ้น เนื่องจากไปเร่งระบบการเผาผลาญอาหาร โดยร่างกายจะค่อย ๆ ปรับตัวไปเอง ซึ่งใช้ระยะเวลาประมาณ 1-2 อาทิตย์ หากรับประทานไปนาน ๆ ก็จะช่วยลดความอยากอาหาร ทำให้รู้สึกไม่หิวได้ และเมื่อหยุดรับประทานส้มแขก ร่างกายจึงไม่กลับมาอ้วน และที่สำคัญก็คือไม่เป็นอันตรายต่อร่างกาย ซึ่งผู้เชี่ยวชาญด้านโภชนาวิทยา[ใคร?] มหาวิทยาลัยมหิดล ได้ประเมินผลและพบว่า ไม่มีการเปลี่ยนของหน้าที่ของตับและไต รวมไปถึงระดับน้ำตาลในเลือดและความดันเลือดก็ไม่มีการเปลี่ยนแปลงเช่นกัน[ต้องการอ้างอิง]
ส้มแขกมีสารสำคัญที่มีชื่อว่า Hydroxycitric Acid หรือเรียกสั้น ๆ ว่า HCA ซึ่งเป็นสารที่มีคุณสมบัติช่วยยับยั้งเอนไซม์ในกระบวนการสร้างไขมันจากการบริโภคอาหารประเภทคาร์โบไฮเดรตสูง นอกจากนี้ยังมีกรดอินทรีย์อื่น ๆ อีกด้วย ไม่ว่าจะเป็น กรดซิตริก (Citric Acid), กรดโดคีคาโนอิค (Dodecanoic Acid), กรดออกตาดีคาโนอิค (Octadecanoic acid) และกรดเพนตาดีคาโนอิค (Pentadecanoic acid)
ในปัจจุบันส้มแขกได้มีการนำไปสกัดทำเป็นผลิตภัณฑ์ลดน้ำหนัก ลดความอ้วน หลายรูปแบบ เช่น แบบผง แบบเม็ด ชาส้มแขก ส้มแขกแคปซูล โดยจะมีขนาดตั้งแต่ 300-600 มิลลิกรัม และจะมีเนื้อส้มแขกประมาณ 250-500 มิลลิกรัม และมีปริมาณ HCA ประมาณ 60-70% โดยจะแตกต่างกับส้มแขกบดแห้งบรรจุแคปซูลธรรมดาที่ไม่ได้ผ่านการสกัด ซึ่งจะมีปริมาณของ HCA เพียง 30% เท่านั้น
สรรพคุณ

ดอกช่วยแก้อาการไอ
ดอกใช้เป็นยาขับเสมหะ
ผลแก่นำมาใช้ทำเป็นชาลดความดันได้ หรือจะใช้ดอกก็ได้
ช่วยรักษาโรคเบาหวาน ด้วยการใช้ดอกตัวผู้แห้งต้มกับน้ำ (อัตราส่วน 7 ดอก : น้ำ 1 ลิตร) เติมน้ำครั้งที่สองใส่ดอก 3 ดอกต่อน้ำ 1 ลิตร โดยไม่ต้องทิ้งดอกที่ต้มในครั้งแรก แล้วนำมาดื่ม
ใช้เป็นยาสมุนไพรช่วยฟอกโลหิต
รากใช้ทำเป็นยาแก้กระษัย ด้วยการนำมาตากแห้งแล้วต้มกับน้ำผสมกับรากมังคุดและรากจูบู
ตำรายาพื้นบ้านใช้ส้มแขกทำเป็นยาบรรเทาอาการปวดท้องในสตรีมีครรภ์
ส้มแขกมีสรรพคุณใช้เป็นยาระบายอ่อน ๆ
ใบสดน้ำมารับประทานช่วยแก้อาการท้องผูก
มีฤทธิ์เป็นยาขับปัสสาวะ
รากใช้ทำเป็นยารักษานิ่ว ด้วยการนำมาตากแห้งแล้วต้มกับน้ำผสมกับรากมังคุดและรากจูบู
ผลส้มแขกมีสรรพคุณช่วยลดความอยากอาหาร ความรู้สึกหิวอาหาร
ช่วยเร่งระบบการเผาผลาญอาหาร
ช่วยดักจับแป้งและไขมันจากอาหารที่รับประทานเข้าไป
สารสกัดจากส้มแขกช่วยทำให้ลำไส้เกิดการเคลื่อนไหวตัวได้เร็วขึ้นและขับไขมันออกมา
ส้มแขกลดน้ำหนักเนื่องจากผลส้มแขกมีกรดมีกรดไฮดรอกซีซิตริก (HCA) มีสรรพคุณในการช่วยลดน้ำหนักและช่วยลดไขมันส่วนเกินของร่างกายได้
มีคุณสมบัติช่วยสกัดกั้นการเปลี่ยนแปลงของคาร์โบไฮเดรต (อาหารจำพวกแป้งและน้ำตาล) ไม่ให้เปลี่ยนเป็นไขมันสะสมตามร่างกายได้ แต่จะนำไปเป็นพลังงานให้ร่างกาย ทำให้ร่างกายไม่อ่อนเพลีย
ส้มแขกลดความอ้วนช่วยกระตุ้นให้มีการดึงเอาไขมันที่สะสมในร่างกายออกมาใช้เป็นพลังงาน ทำให้ไขมันที่สะสมตามส่วนต่าง ๆ ของร่างกายลดน้อยลง ซึ่งจะทำให้ร่างกายมีน้ำหนักลดลงอย่างช้า ๆ ประมาณ 1 กิโลกรัมภายใน 3-4 อาทิตย์
ประโยชน์

ใบแก่นำมาทำเป็นชาได้ และจะมีกลิ่นเหม็นเขียว
ใบอ่อนส้มแขกใช้รองนึ่งปลา
ผลสดใช้ทำแกงส้ม
ผลใช้ปรุงรสอาหารด้วยการนำมาผ่าเป็นชิ้นเล็ก ๆ เอาเยื่อและเมล็ดออก นำมาตากแห้งแล้วนำมาใช้ปรุงรสอาหารให้มีรสเปรี้ยว เช่น แกงส้ม แกงเลียง ต้มปลา ต้มเนื้อ หรือใช้ทำน้ำแกงขนมจีน เป็นต้น หรือจะใช้ใบแทนผลก็ให้รสเปรี้ยวได้เช่นกัน
ใบแก่ของส้มแขกมาผสมกับยางพารา เพื่อใช้ทำปฏิกิริยาให้น้ำยางพาราแข็งตัวเร็วขึ้น ด้วยการใช้ใบแก่ประมาณ 2 กิโลกรัมผสมกับน้ำ 10 ลิตรแล้วทิ้งไว้ประมาณ 1 อาทิตย์แล้วค่อยนำมาผสมกับยางพารา
ลำต้นส้มแขกแก่ ๆ อายุเกิน 30 ปีขึ้นไป สามารถนำมาใช้ทำเป็นเฟอร์นิเจอร์ หรือทำเป็นไม้แปรรูปใช้ในการก่อสร้างได้
มีการนำมาแปรรูปเป็นผลิตภัณฑ์อย่างหลากหลาย เช่น ชาส้มแขก น้ำส้มแขก ส้มแขกกวน แคปซูลส้มแขก ฯลฯ
แหล่งข้อมูลอื่น

ข้อมูลที่เกี่ยวข้องกับ ส้มแขก ที่วิกิสปีชีส์
เว็บไซต์คณะทรัพยากรธรรมชาติ มหาวิทยาลัยสงขลานครินทร์, เว็บไซต์คณะวิทยาศาสตร์ มหาวิทยาลัยมหิดล, เว็บไซต์หมอชาวบ้าน, วิกิพีเดีย สารานุกรมเสรี (EN)
อาร์ชดัชเชสมาเรีย อันนาแห่งออสเตรีย (ค.ศ. 1738–1789)

| อาร์ชดัชเชสมาเรีย อันนาแห่งออสเตรีย (ค> ศ. 1738–1789) |
| --- | --- |

อาร์ชดัชเชสแห่งออสเตรีย
ประสูติ: 6 ตุลาคม พ.ศ. 2281
ราชวงศ์: ราชวงศ์ฮาพส์บวร์ค
พระราชบิดา: ดยุคฟร็องซัวที่ 3 เอเตียนแห่งลอแรน
พระราชมารดา: จักรพรรดินีมาเรีย เทเรซา
อาร์ชดัชเชสมาเรีย แอนนา (6 ตุลาคม พ.ศ. 2281 - 19 พฤศจิกายน พ.ศ. 2332) เป็นพระราชธิดาพระองค์ที่ 2 ในจักรพรรดินีมาเรีย เทเรซา และดยุคฟร็องซัวที่ 3 เอเตียนแห่งลอแรน ทรงเป็นองค์รัชทายาทหญิงในปี พ.ศ. 2283 ต่อจากพระเชษฐภัคินีที่ทรงสิ้นพระชนม์กระทันหันถึงปี พ.ศ. 2284 หลังจากการประสูติของพระอนุชาซึ่งภายหลังขึ้นครองราชย์เป็นสมเด็จพระจักรพรรดิโจเซฟที่ 2 แห่งโรมันอันศักดิ์สิทธิ์
ทรงสิ้นพระชนม์เมื่อวันที่ 19 พฤศจิกายน พ.ศ. 2332 พระชันษา 51 ปี ไม่ทรงอภิเษกสมรส
ราชตระกูล

| 0 | 1 | 2 | 3 |
| --- | --- | --- | --- |

| อาร์ชดัชเชสมาเรีย แอนนาแห่งออสเตรีย | พระชนก: ดยุคฟรานซิสที่ 3 สตีเฟนแห่งลอร์เรน | พระอัยกาฝ่ายพระชนก: ดยุคลีโอโพลด์แห่งลอร์เรน  | พระปัยกาฝ่ายพระชนก: ดยุคคาร์ลที่ 5 แห่งลอร์เรน |
| อาร์ชดัชเชสมาเรีย แอนนาแห่งออสเตรีย | พระชนก: ดยุคฟรานซิสที่ 3 สตีเฟนแห่งลอร์เรน | พระอัยกาฝ่ายพระชนก: ดยุคลีโอโพลด์แห่งลอร์เรน  | พระปัยยิกาฝ่ายพระชนก: อาร์ชดัชเชสเอลีนอร่า มาเรีย โจเซฟ่าแห่งออสเตรีย |
| อาร์ชดัชเชสมาเรีย แอนนาแห่งออสเตรีย | พระชนก: ดยุคฟรานซิสที่ 3 สตีเฟนแห่งลอร์เรน | พระอัยยิกาฝ่ายพระชนก: เจ้าหญิงเอลิซาเบธ ชาร์ลอตแห่งออร์ลีน | พระปัยกาฝ่ายพระชนก: ดยุคฟิลลิปป์ที่ 1 แห่งออร์ลีน |
| อาร์ชดัชเชสมาเรีย แอนนาแห่งออสเตรีย | พระชนก: ดยุคฟรานซิสที่ 3 สตีเฟนแห่งลอร์เรน | พระอัยยิกาฝ่ายพระชนก: เจ้าหญิงเอลิซาเบธ ชาร์ลอตแห่งออร์ลีน | พระปัยยิกาฝ่ายพระชนก: เค้านท์เตสเอลิซาเบธ ชาร์ลอตแห่งซิมเมิร์น |
| อาร์ชดัชเชสมาเรีย แอนนาแห่งออสเตรีย | พระชนนี: จักรพรรดินีมาเรีย เทเรซา | พระอัยกาฝ่ายพระชนนี: สมเด็จพระจักรพรรดิคาร์ลที่ 6 แห่งโรมันอันศักดิ์สิทธิ์ | พระปัยกาฝ่ายพระชนนี: สมเด็จพระจักรพรรดิลีโอโพลด์ที่ 1 แห่งโรมันอันศักดิ์สิทธิ์ |
| อาร์ชดัชเชสมาเรีย แอนนาแห่งออสเตรีย | พระชนนี: จักรพรรดินีมาเรีย เทเรซา | พระอัยกาฝ่ายพระชนนี: สมเด็จพระจักรพรรดิคาร์ลที่ 6 แห่งโรมันอันศักดิ์สิทธิ์ | พระปัยยิกาฝ่ายพระชนนี: เจ้าหญิงเอลีนอร์-แม็กดาเล็นแห่งนอยเบิร์ก |
| อาร์ชดัชเชสมาเรีย แอนนาแห่งออสเตรีย | พระชนนี: จักรพรรดินีมาเรีย เทเรซา | พระอัยยิกาฝ่ายพระชนนี: เจ้าหญิงเอลิซาเบธ คริสตีนแห่งบรันสวิค-วูล์ฟเฟ็นบืทเทล | พระปัยกาฝ่ายพระชนนี: ดยุคลุดวิก รูดอล์ฟแห่งบรันสวิค-ลืนย์เบิร์ก |
| อาร์ชดัชเชสมาเรีย แอนนาแห่งออสเตรีย | พระชนนี: จักรพรรดินีมาเรีย เทเรซา | พระอัยยิกาฝ่ายพระชนนี: เจ้าหญิงเอลิซาเบธ คริสตีนแห่งบรันสวิค-วูล์ฟเฟ็นบืทเทล | พระปัยยิกาฝ่ายพระชนนี: เจ้าหญิงคริสตีน หลุยส์แห่งเอิททินเจน-เอิททินเจน |
สโมสรฟุตบอลโกลเบล็ก

| --- | --- |
โลโก้ในฤดูกาล 2554
ชื่อเต็ม: สโมสรฟุตบอลโกลเบล็ก
ฉายา: เจ้าพ่อตลาดหุ้น (พ.ศ. 2550-2555) ราชสีห์สายฟ้า (พ.ศ. 2556) กระทิงดุ (พ.ศ. 2557-2558)
ก่อตั้ง: พ.ศ. 2549  (ในชื่อสมาคมพนักงานหลักทรัพย์โกลเบล็ก)
ยุบ: พ.ศ. 2559 (ขายสิทธิในการลงเล่นให้กับบีทียู ยูไนเต็ด)
สนาม: มหาวิทยาลัยเทคโนโลยีราชมงคลธัญบุรี อำเภอคลองหลวง, จังหวัดปทุมธานี
สโมสรฟุตบอลโกลเบล็ก หรือสมาคมพนักงานหลักทรัพย์โกลเบล็ก เป็นอดีตสโมสรฟุตบอลในประเทศไทย เคยลงแข่งขันในลีกภูมิภาค ดิวิชัน 2
โดยสโมสรฟุตบอลโกลเบล็ก สามารถคว้าแชมป์ในการแข่งขันฟุตบอลถ้วยพระราชทาน ประเภท ค. ประจำปี พ.ศ. 2552 และคว้าแชมป์ฟุตบอลถ้วยพระราชทาน ข ประจำปี 2553 ทำให้เลื่อนชั้นขึ้นมาแข่งขันในลีกภูมิภาค ดิวิชัน 2 ตั้งแต่ฤดูกาล 2554–2558 และเปลี่ยนชื่อที่ใช้ในการแข่งขันตามผู้สนับสนุนได้แก่ โกลเบล็ก ราชสีห์ และ โกลเบล็ก ทีดับบลิวดี
ปี พ.ศ. 2559 สโมสรได้ยุบทีมเนื่องจากประสบปัญหาด้านงบประมาณในการทำทีมและได้ขายสิทธิในการลงเล่นลีกภูมิภาค ดิวิชั่น 2ให้กับบริษัท สโมสรกีฬา ส.บุญมีฤทธิ์ จำกัด ผู้เป็นเจ้าของสโมสรฟุตบอลบีทียู ส.บุญมีฤทธิ์ ยูไนเต็ด
ประวัติสโมสร > สมาคมพนักงานบริษัทหลักทรัพย์โกลเบล็ก

สมาคมพนักงานหลักทรัพย์โกลเบล็ก จำกัด ได้เริ่มก่อตั้งทีมฟุตบอลของพนักงาน เพื่อใช้ในการแข่งขัน โบรกเกอร์ คัพ (Brokers Cup) ซึ่งเป็นการแข่งขันฟุตบอลที่จัดขึ้นเพื่อสร้างความสามัคคีระหว่างบริษัทโบรกเกอร์ในตลาดหลักทรัพย์แห่งประเทศไทย และยังได้ส่งทีมเข้าร่วมแข่งขันฟุตบอลในรายการระดับสมัครเล่นอย่างฟุตบอลถ้วยพระราชทาน ซึ่งในการแข่งขันฟุตบอลถ้วยพระราชทาน จะใช้ผู้เล่นที่มาจากภายนอกบริษัทร่วมกับผู้เล่นที่เป็นพนักงานของบริษัทหลักทรัพย์โกลเบล็ก จำกัด
ในไทยลีก ดิวิชัน 1ฤดูกาล 2546-47 บริษัทหลักทรัพย์ โกลเบล็ก จำกัด ได้เข้ามาสนับสนุนและบริหาร สโมสรฟุตบอลไข่มุกดำ หนองจอก (โรงเรียนหนองจอกพิทยานุสสรณ์) ทำให้สโมสรฟุตบอลไข่มุกดำ หนองจอก เปลี่ยนชื่อในฤดูกาลนั้นเป็น สโมสรฟุตบอลหลักทรัพย์โกลเบล็ค หนองจอก เพื่อลงแข่งขันในไทยลีก ดิวิชัน 1 แต่ผลงานในลีกไม่ดีเท่าที่ควร และถึงขนาดตกชั้นไปเล่นในฟุตบอลถ้วยพระราชทาน ประเภท ข เมื่อจบฤดูกาล
หลังจากตกชั้นทางบริษัทหลักทรัพย์ โกลเบล็ก จำกัดได้ยุติการบริหารสโมสรร่วมกับโรงเรียนหนองจอกพิทยานุสสรณ์ โดยในปัจจุบันโรงเรียนหนองจอกพิทยานุสสรณ์คือสโมสรฟุตบอลเอสซีจี เมืองทอง ยูไนเต็ด
ประวัติสโมสร > ฟุตบอลถ้วยพระราชทาน ค

หลังจากเลิกทำทีมร่วมกับโรงเรียนหนองจอกพิทยานุสสรณ์ สมาคมพนักงานบริษัทหลักทรัพย์โกลเบล็ก จำกัด ได้ส่งทีมฟุตบอลของตนเองลงแข่งขันในรายการฟุตบอลถ้วยพระราชทาน โดยในการแข่งขันฟุตบอลถ้วยพระราชทาน ค. ประจำปี 2551 สโมสรไม่ประสบความสำเร็จเมื่อตกรอบแรก
ฤดูกาลต่อมา สโมสรเข้าร่วมในการแข่งขันฟุตบอลถ้วยพระราชทาน ค. ประจำปี 2551-52 และผ่านเข้าถึงรอบ 8 ทีมสุดท้าย ก่อนจะแพ้ให้กับ เทศบาลเมืองคูคต ไป 2–0 ตกรอบไปในที่สุด
ในการแข่งขันฟุตบอลถ้วย ค. ประจำปี 2552 สโมสรสามารถคว้าแชมป์ได้สำเร็จ และได้เลื่อนขึ้นไปเล่นในฟุตบอลถ้วยพระราชทาน ประเภท ข. โดยนับเป็นการคว้าแชมป์ครั้งแรกในรายการที่จัดโดยสมาคมฟุตบอลแห่งประเทศไทย
ประวัติสโมสร > ฟุตบอลถ้วยพระราชทาน ข

ในการแข่งขันฟุตบอลถ้วยพระราชทาน ข 2553 ที่จัดขึ้นที่สนามกีฬามหาวิทยาลัยมหิดล วิทยาเขตศาลายา จังหวัดนครปฐม เป็นปีแรกในการแข่งขันฟุตบอลถ้วย ข. ของสโมสร และสามารถทำผลงานได้อย่างยอดเยี่ยม
โดยในการแข่งขันรอบสอง สโมสรสามารถเอาชนะ โรงเรียนพณิชยการราชดำเนิน ธนบุรี ไปได้อย่างขาดลอยถึง 8–0 ก่อนที่ในรอบรองชนะเลิศจะเอาชนะ โรงเรียนอัสสัมชัญ ศรีราชา ไป 4–0 และเข้าไปชิงชนะเลิศกับสโมสรฟุตบอลโรงเรียนอัสสัมชัญ ธนบุรี
ในการแข่งขันรอบชิงชนะเลิศเมื่อวันที่ 20 มกราคม พ.ศ. 2554 สโมสรสามารถเอาชนะสโมสรฟุตบอลโรงเรียนอัสสัมชัญ ธนบุรีไปได้ 3–1 คว้าแชมป์ไปครองและคว้าสิทธิเลื่อนชั้นไปเล่นในลีกภูมิภาค ดิวิชัน 2เป็นครั้งแรก
ประวัติสโมสร > ดิวิชัน 2

ฤดูกาล 2554 สมาคมพนักงานหลักทรัพย์โกลเบล็กได้เข้ามาสู่ลีกภูมิภาค ดิวิชัน 2 เป็นฤดูกาลแรก โดยลงแข่งขันในโซนกรุงเทพและปริมณฑล และใช้สนามกีฬามหาวิทยาลัยรามคำแหง เขตบางกะปิ เป็นสนามเหย้า
สมาคมพนักงานหลักทรัพย์โกลเบล็ก ลงแข่งขันในระบบลีกของประเทศไทยเป็นครั้งแรก เมื่อวันที่ 5 มีนาคม 2554 ในลีกภูมิภาค ดิวิชัน 2 นัดที่พบกับสโมสรฟุตบอลมหาวิทยาลัยเกษมบัณฑิต ที่สนามกีฬามหาวิทยาลัยรามคำแหง โดยสโมสรสามารถเอาชนะไปได้ 1–0
ประวัติสโมสร > ยุบทีม

ในปี 2559 ทาง มหาวิทยาลัยกรุงเทพธนบุรี ได้เข้าซื้อกิจการสโมสรโกลเบล็ก เอฟซีพร้อมกับเปลี่ยนชื่อสโมสรเป็น สโมสรบีทียู ยูไนเต็ด
สถิติต่างๆของสโมสร

ชนะขาดลอยมากที่สุด
อึ่งคี้

| อึ่งคี้ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Astragalus
สปีชีส์:: A.  propinquus
ชื่อทวินาม
Astragalus propinquus Schischkin

ชื่อพ้อง
 "Astragalus membranaceus (Fisch.) Bunge  Astragalus membranaceus (Fisch.) Bunge var. mongholicus (Bunge)P.K.Hsiao  Astragalus propinquus Schischkin var. glabra Vydr.  Phaca membranacea Fisch."
อึ่งคี้ หรือมีชื่ออื่นว่า ปักคี้ หวงฉี (จีน: 黄芪; พินอิน: huángqí) หรือ เป่ยฉี (จีน: 北芪; พินอิน: běiqí)  และมีชื่อทางวิทยาศาสตร์ว่า Astragalus propinquus เป็นพืชในวงศ์ถั่ว และในสกุล Astragalus และเป็นพืชที่ใช้เป็นยาในตำรายาจีน
การนำใช้

ในแพทย์แผนจีน อึ่งคี้มักนำใช้เป็นยาบำรุงร่างกายและยาบรรเทาโรคเบาหวาน รากใช้ทำยาสมานแผล ขับปัสสาวะ
อุ่นไอรักสายลมหนาว

| อุ่นไอรักสายลมหนาว |
| --- | --- |

ญี่ปุ่น: ラストクリスマス
 
แสดงนำ: ยูจิ โอดะ  อากิโกะ ยาดะ ฮิโรชิ ทามากิ มิระอิ โมริยาม่า
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 11
ออกอากาศ
เครือข่าย: Fuji TV
ออกอากาศ: 11 ตุลาคม ค.ศ. 2004 (2004-10-11) – 20 ธันวาคม ค.ศ. 2004 (2004-12-20)
อุ่นไอรักสายลมหนาว เป็นละครที่ออกอากาศในช่วงเวลาไพร์มไทม์ของญี่ปุ่น คือ ละครวันจันทร์ เวลา 21:00 น. เรียกว่า "เกะสุคุ ดราม่า" (ญี่ปุ่น: 月9ドラマ) นำแสดงโดย ยูจิ โอดะ และอากิโกะ ยาดะ เกี่ยวกับชีวิตคนหนุ่มสาวเหล่าพนักงานของบริษัทผลิตเครื่องกีฬาชื่อดังที่ชื่อว่า Heart Sport ที่ต่างก็พยายามตามความฝันของตนเอง รวมไปถึงมุมมองในเรื่องความรักของแต่ละคน
เนื้อเรื่อง

เคนจิได้พบกับยูกิครั้งแรก ตอนที่ทั้งคู่ไปทำงานร่วมกันที่นิวซีแลนด์ ต่อมาก็มีเหตุจำเป็นให้คนทั้งคู่ต้องมาอาศัยอยู่ในอพาร์ตเมนท์ห้องติดกัน เนื่องจากต่างก็ทำงานอยู่ในบริษัทเดียวกัน เคนจิและยูกิจึงตกลงกันว่าจะปิดเรื่องที่อาศัยอยู่อพาร์ตเมนท์เดียวกันเป็นความลับจากคนในบริษัท เพื่อไม่ให้เกิดข่าวลือเสียหายออกไป
ยูกิป่วยเป็นโรคร้ายชนิดหนึ่ง ซึ่งเมื่อผ่าตัดทำการรักษาแล้ว อาการจะทรงตัวอยู่ได้ชั่วระยะหนึ่ง จากนั้นจะทรุดหนักลงอีก ยูกิเข้าใจถึงเรื่องนี้ดี จึงไม่เปิดใจรักใคร
เมื่ออาการป่วยของยูกิกำเริบขึ้น ทำให้เธอจำเป็นต้องเดินทางไปรักษาตัวที่ต่างประเทศ ในขณะที่ประธานบริษัทได้แจ้งข่าวร้ายว่า ทางบอร์ดบริหารมีมติให้ถอนตัวจากธุรกิจเครื่องกีฬาฤดูหนาว ทำให้เคนจิตัดสินใจออกมาทำตามความฝันของตน และเตรียมตัวเพื่อออกตามหายูกิ
ตัวละคร

เคนจิ ฮารุกิ - ยูจิ โอดะ หัวหน้าแผนกเครื่องกีฬาฤดูหนาว เป็นคนเอาจริงเอาจังในการทำงาน ต้องแบ่งห้องพักของตนเองครึ่งหนึ่งให้ทางอพาร์ตเมนท์ทำเป็นห้องให้ยูกิพัก
ยูกิ อาโออิ - อากิโกะ ยาดะ เลขานุการผู้บริหารของ Heart Sport เคยเป็นสาวห้าวมาก่อน มีความลับที่ไม่อยากบอกใครเก็บซ่อนไว้ คอยเป็นห่วงนาโอยะอยู่ห่างๆ
นาโอยะ ฮิกะคิ - ฮิโรชิ ทามากิ ดีไซเนอร์แผนกวิจัยและพัฒนาเครื่องกีฬาฤดูหนาว บุคลิกเป็นเพลย์บอย คบหญิงสาวหลายคน แต่ในความเป็นจริง เป็นคนรักจริง เฝ้าคอยริสึโกะมานานถึง 4 ปี
ริสึโกะ ฟุจิซาว่า - นานะ คาตะเสะ ดีไซเนอร์ชั่วคราวแผนกวิจัยและพัฒนาเครื่องกีฬาฤดูหนาว ปิดตัวเองจากความรักเนื่องจากคนรักของตนเสียชีวิตจากไปเมื่อ 4 ปีก่อน
ทัปเป ฮายามะ- มิระอิ โมริยาม่าพนักงานใหม่ของแผนกเครื่องกีฬาฤดูหนาว ท่าทางไม่มั่นใจในตนเอง
ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)

| 0 | 1 | 2 | 3 | 4 |
| --- | --- | --- | --- | --- |
| ตอน | วันที่ฉาย | ชื่อตอน | ชื่อตอน (ภาษาญี่ปุ่น) | อัตราความนิยม |
| ตอนที่ 1 | 2004.10.11 | Himitsu No Futari | 秘密の二人 | 22.3% |
| ตอนที่ 2 | 2004.10.18 | Kiseki No Yoru | 奇跡の夜 | 21.1% |
| ตอนที่ 3 | 2004.10.25 | Namida No Houyou | 涙の抱擁 | 20.3% |
| ตอนที่ 4 | 2004.11.01 | Shiawase No Kizuna | 幸せの絆 | 20.9% |
| ตอนที่ 5 | 2004.11.08 | Kagayaku Kiss | 輝くキス | 25.3% |
| ตอนที่ 6 | 2004.11.15 | Mou Ichi Do | もう一度 | 21.9% |
| ตอนที่ 7 | 2004.11.22 | Wakareyou | 別れよう | 19.0% |
| ตอนที่ 8 | 2004.11.29 | Kokoro No Akushu | 心の握手 | 20.2% |
| ตอนที่ 9 | 2004.12.06 | Tenshi No Yuki | 天使の雪 | 22.2% |
| ตอนที่ 10 | 2004.12.13 | Yakusoku No Umi | 約束の海 | 20.8% |
| ตอนที่ 11 | 2004.12.20 | Shiawase No Aurora | 幸せのオーロラ | 22.9% |
อัตราความนิยมในการชมโดยเฉลี่ย ประมาณ 21.54%
สโมสรฟุตบอลโคราช

| --- | --- |

ชื่อเต็ม: สโมสรฟุตบอลโคราช
ฉายา: นักรบที่ราบสูง
ก่อตั้ง: พ.ศ. 2550
สนาม: โรงเรียนชุมชนบ้านศีรษะละเลิง
ความจุ: 3,000 คน
ประธาน: ไพโรจน์ นุชกลาง
ผู้จัดการ: ไพโรจน์ นุชกลาง
ผู้ฝึกสอน: สายัณห์ พันธุ์บัว
ลีก: ไทยแลนด์ อเมเจอร์ลีก
2559: ดิวิชั่น 3, รอบก่อนรองชนะเลิศ
สโมสรฟุตบอลโคราช เป็นสโมสรฟุตบอลในประเทศไทย ปัจจุบันลงแข่งขันในะดับไทยลีก อเมเจอร์ ทัวร์นาเมนต์ โดยสโมสรเริ่มต้นส่งทีมเข้าร่วมแข่งขันฟุตบอลชิงถ้วยพระราชทานประเภท ง. ในปี 2551 และสามารถผ่านเข้ารอบ 8 ทีมสุดท้ายได้สำเร็จ ทำให้ได้เลื่อนชั้นสู่ฟุตบอลชิงถ้วยพระราชทานประเภท ค. ปี 2552
ในปีต่อมาได้ส่งทีมเข้าร่วมการแข่งขันฟุตบอลชิงถ้วยพระราชทาน ค. และผ่านเข้ารอบ 4 ทีมสุดท้ายได้สำเร็จ ทำให้ได้เลื่อนชั้นสู่ระดับถ้วยพระราชทาน ข. ต่อไป และต่อมาได้เล่นอยู่ในฟุตบอลดิวิชัน 3
ประวัติสโมสร

จุดกำเนิดสโมสรฟุตบอลโคราช
ด้วยอุดมการณ์เดียวกัน ที่มองเห็นความสำคัญของเยาวชนรุ่นใหม่ โดยเฉพาะการให้โอกาสเด็กโคราช ได้มีโอกาสเล่นฟุตบอล คุณไพโรจน์ นุชกลาง และคุณสายัณห์ พันธุ์บัว ได้ริเริ่มโครงการอย่างเอาจริงเอาจังและต่อเนื่อง ในการพัฒนาวงการฟุตบอลโคราช จึงได้ก่อตั้งสโมสรฟุตบอลขึ้นมา โดยใช้ชื่อว่า "สโมสรฟุตบอลโคราช" ภายใต้พันธกิจ "เพื่อคนโคราช" เมื่อวันที่ 21 มิถุนายน 2550 ได้ทำการจดทะเบียนการค้า หจก.สโมสรฟุตบอลโคราช ขึ้นเพื่อเป็นนิติบุคคล
ในเวลาต่อมา ได้มีการเชิญคุณสุวัฒนชัย เจริญสุข ซึ่งเป็นอดีตเพื่อนร่วมทีม (สมัยเรียน) เข้ามาร่วมเป็นหุ้นส่วนอีกคน และยังได้รวบรวมผองเพื่อน-พี่น้องร่วมอุดมการณ์เดียวกัน ซึ่งส่วนใหญ่เป็นกลุ่มคนรุ่นใหม่ เข้ามาช่วยกัน เพื่อพัฒนาวงการฟุตบอลโคราช อย่างแท้จริง โดยไม่ได้หวังผลประโยชน์ใดๆทั้งสิ้น
หลังจากนั้นจึงได้ทำการก่อตั้งสมาคมขึ้นมา เพื่อเริ่มตันเตรียมทีมเข้าร่วมแข่งขันฟุตบอลชิงถ้วยพระราชทาน ง. (ซึ่งเป็นระดับลีกล่างสุด) โดยใช้ชื่อสมาคมว่า "สมาคมสโมสรฟุตบอลโคราช" พร้อมด้วยทีมงานซึ่งเป็นบุคคลที่รักวงการฟุตบอล ได้แก่คุณสมชาย เสร็จกิจ และคุณธัชพล นุชกลาง มาเป็นอุปนายกสมาคม และยังได้เชิญคุณเทิดศักดิ์ ชัยพิมลผลิน (รองผู้ช่วยผู้จัดการธนาคารออมสิน สาขาสุรนารี) เข้ามาดำรงตำแหน่งเหรัญญิก พร้อมด้วยทีมงานคุณภาพ พร้อมถึงบุคลากรจากท้องถิ่นเข้ามาช่วยงานมากมาย
จุดเริ่มต้นของสโมสร กับการเริ่มสร้างทีมฟุตบอลชุดแรกขึ้น ภายใต้การดูแลของ คุณสายัณห์ พันธุ์บัว โดยปีแรกได้ทำการส่งทีมเข้าร่วมแข่งขันฟุตบอลชิงถ้วยพระราชทาน ง. ประจำปี 2551 โดยเปิดโอกาสให้เยาวชนในระดับมัธยมปลาย ภายในจังหวัดนครราชสีมาเข้าร่วมแข่งขันเป็นส่วนใหญ่ สโมสรฟุตบอลโคราช เข้ารอบ 8 ทีมสุดท้าย ส่งผลให้ได้เลื่อนชั้นสู่ถ้วยพระราชทาน ค. ในปีเดียวเท่านั้น และได้เลื่อนชั้นสู่ถ้วยพระราชทาน ข.
เกียรติประวัติ

ปี 2551/2552 -เข้ารอบ 8 ทีมสุดท้ายฟุตบอลชิงถ้วยพระราชทาน ง. (เลื่อนชั้นสู่ถ้วยพระราชทาน ค. อัตโนมัติ)
ปี 2552/2553 -เข้ารอบ 4 ทีมสุดท้ายฟุตบอลชิงถ้วยพระราชทาน ค. (เลื่อนชั้นสู่ถ้วยพระราชทาน ข. อัตโนมัติ)
ปี 2553 -ฟุตบอลชิงถ้วยพระราชทาน ข.
ปี 2554 -ฟุตบอลชิงถ้วยพระราชทาน ข.
ปี 2555 -ฟุตบอลชิงถ้วยพระราชทาน ข.
ปี 2556 -ฟุตบอลชิงถ้วยพระราชทาน ข.
ปี 2557 -ฟุตบอลชิงถ้วยพระราชทาน ข.
ปี 2559 -ฟุตบอลดิวิชัน 3 โซนภาคตะวันออกเฉียงเหนือ
ทีมงานประจำสโมสร

เจ้าของสโมสร – ชาวจังหวัดนครราชสีมา
ประธานสโมสรกิตติมศักดิ์ –
ห้างหุ้นส่วนจำกัด สโมสรฟุตบอลโคราช
หุ้นส่วนผู้จัดการ - นายไพโรจน์ นุชกลาง และ นายสายัณห์ พันธุ์บัว
สมาคมสโมสรฟุตบอลโคราช
นายกสมาคม – นายไพโรจน์ นุชกลาง
อุปนายกสมาคมคนที่ ๑ - นายสมชาย เสร็จกิจ
อุปนายกสมาคมคนที่ ๒- นายธัชพล นุชกลาง
อุปนายกสมาคมคนที่ ๓- นายสุวัฒน์ชัย เจริญสุข
เลขานุการสโมสร – นายสายัณห์ พันธุ์บัว
เหรัญญิก – นายเทอดศักดิ์ ชัยพิมลผลิน
ผู้ช่วยเหรัญญิก – นายวาทิน อนันต์โท
ประชาสัมพันธ์ – นายโยธิน แทนพลกรัง
นายทะเบียน – ว่าที่ร.ต.อำไพ มุงคุณพรม
ปฏิคม – นายอดุลย์ นัดใหม่
กรรมการฝ่ายศิลป์ – นายรัฐพล สุวรรณไวพัฒนะ
ทีมผู้ฝึกสอน

| ชุดถ้วยพระราชทาน ง> 2551 | ชุดถ้วยพระราชทาน ค> 2552 | ชุดถ้วยพระราชทาน ข> 2554 |
| --- | --- | --- |
| *ผู้จัดการทีม – นายไพโรจน์ นุชกลาง | *ผู้จัดการทีม – นายไพโรจน์ นุชกลาง |  |
| *ผู้ช่วยจัดการทีม – นายสุวัฒน์ชัย เจริญสุข | *ผู้ช่วยจัดการทีม – นายธัชพล นุชกลาง |  |
| *ผู้ฝึกสอนทีมชุดใหญ่ – นายสายัณห์ พันธุ์บัว | *ผู้ฝึกสอนทีมชุดใหญ่ – นายสายัณห์ พันธุ์บัว |  |
| *ผู้ช่วยฝึกสอนทีมชุดใหญ่ – นายอดุลย์ นัดใหม่ | *ผู้ช่วยฝึกสอนทีมชุดใหญ่ – นายอดุลย์ นัดใหม่ |  |
| *ผู้ฝึกสอนด้านฟิตเนส – นายไพฑูรย์ บุญญารักษ์ | *ผู้ฝึกสอนด้านฟิตเนส – นายไพฑูรย์ บุญญารักษ์ |  |
สัญลักษณ์

ฤดูกาล 2551-ปัจจุบัน
ดูเพิ่ม

สโมสรฟุตบอลนครราชสีมา มาสด้า
สโมสรฟุตบอลโคราช ยูไนเต็ด
อักษรกันนาดา

| อักษรกันนาดา  |
| --- | --- |
ชนิด:  อักษรสระประกอบ 
ช่วงยุค: ประมาณ พ.ศ. 2043 (ค.ศ. 1500)–ปัจจุบัน
ทิศทาง: ซ้ายไปขวา 
ภาษาพูด: ภาษากันนาดา ภาษาตูลู ภาษากอนกานี
อักษรที่เกี่ยวข้อง
ระบบแม่: อักษรโปรโต-คานาอันไนต์อักษรฟินิเชียอักษรอราเมอิกอักษรพราหมีอักษรกทัมพะอักษรกันนาดา
ระบบพี่น้อง: อักษรเตลุกุ
ISO 15924
ISO 15924: Knda (345), ​Kannada
ยูนิโคด
ยูนิโคดแฝง: Kannada
ช่วงยูนิโคด: U+0C80–U+0CFF
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
| --- | --- |
: บทความนี้มีอักษรในตระกูลอักษรพราหมีปรากฏอยู่ คุณอาจเห็นสัญลักษณ์อื่นแทนตัวอักษร หรือมองเห็นสระวางผิดตำแหน่ง หากคอมพิวเตอร์ของคุณไม่สามารถแสดงผลได้อย่างถูกต้อง
ป้ายบอกทางเขียนด้วยอักษรกันนาดา
อักษรกันนาดา หรือ อักษรกันนะฑะ  ใช้เขียนภาษากันนาดาและภาษาอื่นๆเช่น ภาษาตูลู ในรัฐทางใต้ของอินเดีย ใกล้เคียงกับอักษรเตลุกุมาก  พัฒนามาจากอักษรกทัมพะและอักษรจลุกยะที่พัฒนามาจากอักษรพราหมีของอินเดียโบราณในช่วงคริสต์ศตวรรษที่ 5 -7 อีกต่อหนึ่ง อักษรกาทัมพาและอักษรจาลุกยา พัฒนามาเป็นอักษรกันนาดาโบราณ และเป็นอักษรกันนาดากับอักษรเตลุกุในที่สุด อิทธิพลจากมิชชันนารีชาวตะวันตกทำให้อักษรทั้ง 2 ชนิดมีการปรับมาตรฐานใหม่ในช่วงคริสต์ศตวรรษที่ 19 -20 และใช้มาจนปัจจุบัน
พยัญชนะ

การถอดเป็นอักษรไทยตามรูป ใช้กับภาษาที่จัดพยัญชนะวรรคตามแบบภาษาบาลี,ภาษาสันสกฤตเท่านั้นดูเพิ่มที่พยัญชนะวรรค
| อักษรกันนาดา | ถอดเป็นอักษรโรมัน | ถอดเป็นอักษรไทยตามรูป | ถอดเป็นอักษรไทยตามเสียง |
| --- | --- | --- | --- |
| ಕ | ka | ก | /ก/ |
| ಖ | kha | ข | /ค/ |
| ಗ | ga | ค | /ก/ |
| ಘ | gha | ฆ | /ค/ |
| ಙ | nga | ง | /ง/ |
| ಚ | ca | จ | /จ/ |
| ಛ | cha | ฉ | /ช/ |
| ಜ | ja | ช | /จ/ |
| ಝ | jha | ฌ | /ช/ |
| ಞ | nya | ญ | /ย/ |
| ಟ | tta | ฏ | /ต/ |
| ಠ | ttha | ฐ | /ท/ |
| ಡ | dda | ฑ | /ด/ |
| ಢ | ddha | ฒ | /ด/ |
| ಣ | nna | ณ | /น/ |
| ತ | ta | ต | /ต/ |
| ಥ | tha | ถ | /ท/ |
| ದ | da | ท | /ด/ |
| ಧ | dha | ธ | /ด/ |
| ನ | na | น | /น/ |
| ಪ | pa | ป | /ป/ |
| ಫ | pha | ผ | /พ/ |
| ಬ | ba | พ | /บ/ |
| ಭ | bha | ภ | /บ/ |
| ಮ | ma | ม | /ม/ |
| ಯ | ya | ย | /ย/ |
| ರ | ra | ร | /ร/ |
| ಱ | rra | ร | /ร/ |
| ಲ | la | ล | /ล/ |
| ಳ | lla | ฬ | /ล/ |
| ವ | va | ว | /ว/ |
| ಶ | sha | ศ | /ซ/ |
| ಷ | ssa | ษ | /ซ/ |
| ಸ | sa | ส | /ซ/ |
| ಹ | ha | ห | /ฮ/ |
สระ

| สระลอย | สระจมเกาะตัว ಕ | ถอดเป็นอักษรไทย | ถอดเป็นอักษรโรมัน |  |
| --- | --- | --- | --- | --- |
| ಅ | ಕ | อะ | a |  |
| ಆ | ಕಾ | อา | aa |  |
| ಇ  | ಕಿ | อิ | i |  |
| ಈ | ಕೀ | อี | ii |  |
| ಉ | ಕು | อุ | u |  |
| ಊ | ಕೂ | อู | uu |  |
| ಎ | ಕೆ | เอะ | short e |  |
| ಏ | ಕೇ | เอ | ee |  |
| ಐ | ಕೈ | ไอ | ai |  |
| ಒ | ಕೊ | โอะ | short o |  |
| ಓ | ಕೋ | โอ | oo |  |
| ಔ | ಕೌ | เอา | au |  |
| ಋ | ಕೃ | ฤ | vocalic r |  |
| ೠ | ಕೄ | ฤๅ | vocalic rr |  |
| ಌ |  ? | ฦ | vocalic l |  |
| ೡ | ? | ฦๅ | vocalic ll |  |
ตัวเลข

| --- | --- |
เลขกันนาดา: เลขอารบิค
೦: 0
೧: 1
೨: 2
೩: 3
೪: 4
 ೫: 5
೬: 6
೭: 7
೮: 8
೯: 9